Studie: Private hospitale se verpleging 'net so goor as dié van staatshospitale' | Maroela Media
Studie: Private hospitale se verpleging 'net so goor as dié van staatshospitale'
Siviele eise teen Suid-Afrika se private hospitale neem hand oor hand toe en die vernaamste sondaar is verpleegkundige wanpraktyke.
Dít is die bevinding van prof. Ethelwynn Stellenberg van die Universiteit Stellenbosch se Fakulteit Geneeskunde en Gesondheidswetenskappe, wat in 'n studie bevind het van die bydraende faktore in wanpraktyksake is verpleegsters wat nie riglyne volg nie en swak monitering van pasiënte.
"Die gehalte van sorg is aan die afneem in die staat- sowel as die private sektor," waarsku sy. "Die koste van kritieke foute is net te hoog."
Stellenberg waarsku dit is nie net die toename in die getal eise wat kommerwekkend is nie; ook die omvang daarvan, want in baie gevalle beloop die uitbetalings miljoene rande. En eindelik word dié koste oorgedra aan die verbruiker.
"Ons begrawe ons kop in die sand as ons dink verpleging in private hospitale is enigsins beter as in staatshospitale."
Prof. Ethelwynn Stellenberg waarsku verpleegdienste in private hospitale is nie veel beter as in die staatsektor nie. Foto: COHSASA
Sy waarsku die probleem kan nie net onder die mat ingevee word nie. "Ons moet aan 'n manier dink om druk toe te pas om veilige en gehaltesorg vir pasiënte te verseker. Wins kan nie ten koste van pasiënte nagejaag word nie. En integriteit en etiese leierskap is deurslaggewend belangrik."
Dit bekommer haar dat in die meeste van die sake wat sy ondersoek het, 'n ooreenkoms stilletjies bereik word, wat beteken belangrike inligting bereik nooit die mense wat 'n fortuin betaal vir behandeling in private hospitale nie.
Stellenberg het die faktore in verpleging wat aanleiding gee tot siviele eise in Suid-Afrika bestudeer met behulp van 'n toekenning van die Nasionale Navorsingstigting.
Sy skets 'n droewige prentjie van verpleging in private hospitale, waar sy bevind het dat personeellede ál minder inisiatief aan die dag lê en dat sub-standaard aanstellings gedoen word op lewensbelangrike gebiede, soos in teaters.
Stellenberg het veral gekyk na hospitale in Gauteng en die Wes-Kaap, waar die grootste private instellings geleë is. Sy het vroeg reeds na gesondheidsorginstelling uitgereik om hofdokumente vir haar ondersoek te bekom, maar haar versoeke is geweier nadat dié instellings regsadvies ingewin het.
Daarna het sy regslui genader wat betrokke is by wanpraktyksake. "Gelukkig het baie van hulle die nut van die ondersoek ingesien," sê sy. Altesaam 122 afgehandelde sake is bestudeer. In 'n vyfde van dié sake het die pasiënt gesterf. Driekwart van die sake is buite die hof geskik.
Bo-aan die lys faktore wat bydra tot siviele eise is die versuim om riglyne te volg (91%), gevolg deur gebrekkige kennis (75%), swak monitering van pasiënte (69%), versuim om voorgeskrewe medikasie toe te dien (66%), versuim om te reageer op kliniese tekens (63%) en onvoldoende opleiding (52%).
In haar bevindings maak Stellenberg melding van 'n skokkende gebrek aan interpretasie onder verpleegpersoneel. Volgens haar sal verpleërs byvoorbeeld die masjiene wat pasiënte monitor, se lesings neerskryf, maar nie aandag skenk aan basiese verpleegkundige sorg nie.
Sy sê dat geregistreerde verpleegsters betrokke was by 87% van die sake wat sy bestudeer het, wat gevaarligte vir Suid-Afrika se private gesondheidsorg laat flikker.
Oorsaak van brand op wynplaas ondersoek
Baie dankie Prof Stellenberg , jy slaan die spyker op die kop. Daar is sommige privaat hospitale wat regtig veel te wense oorlaat. Verkeerde medisyne word gegee en pasiente word huistoe gestuur met die drip se naald mooi netjies op sy plek.. in die arm!
Self ervaar hoe 'n spesialis nie 'n voorskrif wou gee nie want sy woorde aan my: "hulle het bloot net nie meer genoeg tyd om voorskrifte te gee nie", maar 'n ander persoon het in dieselfde maand by dieselfde spesialis 'n voorskrif ontvang. Hoe bring 'n mens dan die kloutjie by die oor?
ek stem heeltemal saam my vrou was vir n rug operasie en die dryn pyp was n week te vroeg uitgegaal want die Dr wou op verlof gaan en toe kry sy septus – 15 weke later en die wond is nou eers weer toe – die hospitale is vreeslik – hulle kry nou gekwalifiseerde susters van buite teen R500 per slag om die wonde in die hospital te verpleeg kan jou dit voorstel. en die ergste is daar is nou n "rehabilisasie kliniek"waar pasiente moet gaan gesond word nie meer in die hsopitaal nie……. mense dit is vreeslik ek… Lees meer »
Ek was ook in 'n privaat hospitaal gewees die pasiënt wat langs my gelê het, het hartprobleme gehad sy was verplaas na 'n ander hospitaal gewees, hulle het 'n ander pasiënt langs my inskuif toevallig iemand wat ek geken het, gesien nadat die susters vir die pasiënt medikasie gegee het, sy lyk nie baie lekker nie, rooi in die gesig sukkel om asem te haal vra toe wat is fout sy sê sy voel nie lekker nie, roep die suster en so kom hulle agter hulle het die vorige pasiënt se hartmedikasie vir haar gegee, dokter soek toe die leêr… Lees meer »
In baie gevalle stem ek saam hier. kan getuig. Maar tenminste sny hulle nie jou linker been af terwyl jy daar is vir regter been nie (as jy nie dooi agv van iets anders nie). Die probleem is nie wie is beter as wie nie (onthou die mense wat privaat werk, werk ook provinsiaal), maar eerder die mense self, en ook die beheer (staats reels) ens. 'n job is 'n job, dus gaan ek nie my beste doen 24/7 nie… As BBBEEEEE (of hoe dit okal staan) nie so groot was nie, sou beter mense die werk gedoen het… Jy… Lees meer »